Nafarroako Parlamentuko Mahaiak, 2023ko otsailaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, 2021eko kontratu-erreserbak urte horretan esleitutakoan egiten duen portzentajeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko otsailaren 27an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkeztu ditu, idatziz erantzun dakizkion:

1.- Zein da 2021eko kontratu-erreserbak urte horretan esleitutakoan egiten duen portzentajea? Xehakatu departamentuaren, exekutatutako aurrekontuaren, erreserbatutako aurrekontuaren eta exekutatuaren eta erreserbatuaren arteko tasaren arabera.

2.-Zein da 2021eko erreserba-tasa, 2020an esleitutako aurrekontuaren gainean kalkulatua?

Iruñean, 2023ko otsailaren 21ean

Foru parlamentaria: Jorge Esparza Garrido